# Podmienky účasti

## PODMIENKY ÚČASTI VO VEREJNOM OBSTARÁVANÍ

## TÝKAJÚCE SA OSOBNÉHO POSTAVENIA (§ 32 ZVO)

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia:

1. Uchádzač musí spĺňať podmienky účasti uvedené v § 32 ods. 1 zákona o verejnom obstarávaní (ZVO). Ich splnenie preukáže podľa § 32 ods. 2, ods. 4, ods. 5, § 152 ods. 1 ZVO (zápis do zoznamu hospodárskych subjektov) alebo § 152 ods. 3 ZVO. Ak uchádzač nepredloží doklady podľa § 32 ods. 2 písm. a) ZVO, je povinný na účely preukázania splnenia podmienky účasti podľa § 32 ods. 1 písm. a) ZVO poskytnúť obstarávateľskej organizácii údaje potrebné na vyžiadanie výpisu z registra trestov podľa § 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov.
2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO a neposkytol obstarávateľskej organizácii údaje potrebné na vyžiadanie výpisu z registra trestov podľa § 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov.
3. Uchádzač môže požadované doklady predbežne nahradiť aj jednotným európskym dokumentom (JED) v zmysle § 39 ZVO, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do piatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v JED.
4. Doklady vo vzťahu k preukazovaniu splnenia podmienok účasti v zmysle § 32 ods. 1 písm. e) a f) ZVO musia preukázať uchádzači so sídlom mimo územia Slovenskej republiky, ktorí nie sú zapísaní v zozname hospodárskych subjektov (§ 152 ods. 1 ZVO) predložením dokladov alebo prístupom do registra v krajine uchádzača. Obstarávateľská organizácia uzná rovnocenný zápis alebo potvrdenie o zápise vydané príslušným orgánom iného členského štátu Európskej únie, ktorým uchádzač preukazuje splnenie podmienok účasti podľa § 32 ZVO. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.
5. Doklady musia byť aktuálne (nie staršie ako tri mesiace ku dňu lehoty na predkladanie ponúk; to sa netýka dokladu podľa § 32 ods. 2 písm. e) ZVO) a musia odrážať skutočný stav v čase predkladania ponuky.

Obstarávateľská organizácia **nie je orgánom verejnej moci a nie je oprávnená overovať si údaje** z informačných systémov verejnej správy podľa § 32 ods. 3 ZVO.

## PODMIENKY ÚČASTI VO VEREJNOM OBSTARÁVANÍ, TÝKAJÚCE SA FINANČNÉHO A EKONOMICKÉHO POSTAVENIA (§ 33 ZVO)

Obstarávateľská organizácia v tomto verejnom obstarávaní nepožaduje preukázanie splnenia podmienok účasti podľa § 33 ZVO.

\*\*\*\*\*\*\*

## PODMIENKY ÚČASTI VO VEREJNOM OBSTARÁVANÍ, TÝKAJÚCE SA TECHNICKEJ SPÔSOBILOSTI alebo ODBORNEJ SPÔSOBILOSTI (§ 34 ZVO)

1. Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti podľa § 34 zákona o verejnom obstarávaní, ktoré preukazuje podľa:

**BOD A)**

Minimálna požadovaná úroveň štandardov:

K bodu **(A) § 34 ods. 1 písm. b) ZVO;**

**(1)**

Uchádzač preukáže plnenie požiadaviek podľa § 34 ods.1 písm. b) ZVO predložením:

zoznamu stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom bol:

1. verejný obstarávateľ alebo obstarávateľ podľa ZVO, dokladom je referencia,

2. iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

**(2)**

Obstarávateľská organizácia požaduje, aby uchádzač preukázal, že uskutočnil minimálne 2 stavebné práce rovnakého alebo obdobného charakteru, ako je predmet zákazky (údržbová práca na pevných trakčných zariadeniach ktoré sú súčasťou mestskej dráhy resp. stavebné práce súvisiace s opravou, rekonštrukciou a modernizáciou trakčnej sústavy mestských dráh), a toza predchádzajúcich 5 rokov (60 mesiacov) od vyhlásenia verejného obstarávania v Úradnom vestníku EÚ.

Uchádzač je povinný uviesť celkový súčet uskutočnených stavebných prác, ktorých zoznam predložil. V prípade ak uchádzač predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie alebo nebolo skončené do vyhlásenia verejného obstarávania, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). V prípade, ak stavebné práce realizoval uchádzač ako člen združenia skupiny dodávateľov alebo subdodávateľ, vyčísli a započíta iba finančný objem, uskutočňovaný ním samotným.

V prípade dokladov preukazujúcich splnenie podmienok účasti, ktoré sú vyjadrené v inej mene ako EUR (€), je potrebné na prepočítanie tejto meny na Euro použiť priemerný ročný kurz Európskej centrálnej banky (ECB) za príslušný kalendárny rok resp. za rok 2023 ku dňu odoslania oznámenia do Úradného vestníka EÚ. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro (€), uchádzač predloží v pôvodnej mene a v mene Euro (€). V prípade, že pôvodná mena, v ktorej je predkladaná ponuka nie je uvedená na kurzovom lístku ECB, je potrebné na prepočet použiť príslušný kurz Národnej banky Slovenska (NBS).

**BOD B)**

Minimálna požadovaná úroveň štandardov:

K bodu **(A) § 34 ods. 1 písm. g) ZVO;**

Uchádzač preukáže splnenie podmienky účasti podľa § 34 ods. 1 písm. g) ZVO predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za realizáciu stavebných prác a budú určené na plnenie zmluvy.

Uchádzač môže preukázať splnenie podmienky účasti aj prostredníctvom jedného odborníka spĺňajúceho všetky požadované kritériá vo vzťahu ku všetkým pozíciám.

Minimálna úroveň:

**Kľúčový odborník č. 1: Stavbyvedúci**,musí spĺňať nasledovné požiadavky:

1. Držiteľ osvedčenia pre stavbyvedúceho v kategórii pozemné stavby s rozsahom pre jednoduché stavby ( do 31.12.2004 ), pozemné stavby ( od 01.01.2005 do 31.12.2008 ) alebo pozemné stavby ( od 01.01.2009 pre stredoškolákov ) alebo bez členenia odborných zameraní ( od 01.01.2009 pre inžinierov ) alebo podľa zákona o autorizovaných architektoch alebo ekvivalentom oprávnenia preukazujúcim predmetné skutočnosti vydávaným v inom štáteako SR

Alebo

1. Držiteľ osvedčenia pre stavbyvedúceho v kategórii inžinierske stavby s rozsahom pre dopravné stavby (do 31.12.2004 ) inžinierske stavby ( od 01.01.2005 do 31.12.2008 ) alebo inžinierske stavby ( od 01.01.2009 pre stredoškolákov ) alebo bez členenia odborných zameraní ( od 01.01.2009 pre inžinierov) alebo podľa zákona o autorizovaných architektoch alebo ekvivalentom oprávnenia preukazujúcim predmetné skutočnosti vydávaným v inom štáteako SR

-minimálne 5-ročná prax na pozícii Stavbyvedúci v oblasti predmetu zákazky, čo preukaze predložením profesijného životopisu z ktorého bude vyplývať preukázanie praktických 5- ročných skúseností na zákazkách/projektoch rovnakého alebo obdobného charakteru ako predmet zákazky. V rámci životopisu uvedie zoznam realizovaných zákaziek na pozícii Stavbyvedúci.

**Kľúčový odborník č. 2:** **Stavbyvedúci pre elektrotechnické zariadenia**,musí spĺňať nasledovné požiadavky:

* 1. Držiteľ osvedčenia pre stavbyvedúceho v kategórii technické, technologické a energetické vybavenie stavieb s rozsahom pre elektrotechnické zariadenia podľa zákona č. 138/1992 Z. z. o autorizovaných architektoch a autorizovaných stavebných inžinieroch v znení neskorších predpisov ( do 31.12.2004 ) alebo technické, technologické a energetické vybavenie stavieb ( od 01.01.2005 do 31.12.2008 ) alebo technické, technologické a energetické vybavenie stavieb ( od 01.01.2009 pre stredoškolákov ) alebo bez členenia odborných zameraní ( od 01.01.2009 pre inžinierov ) alebo ekvivalentom oprávnenia preukazujúcim predmetné skutočnosti vydávaným v inom štáteako SR

Alebo

* 1. Držiteľ osvedčenia pre stavbyvedúceho v kategórii inžinierske stavby s rozsahom pre dopravné stavby ( do 31.12.2004 ) inžinierske stavby ( od 01.01.2005 do 31.12.2008 ) alebo inžinierske stavby ( od 01.01.2009 pre stredoškolákov ) alebo bez členenia odborných zameraní ( od 01.01.2009 pre inžinierov ) alebo podľa zákona o autorizovaných architektoch alebo ekvivalentom oprávnenia preukazujúcim predmetné skutočnosti vydávaným v inom štáteako SR

**a zároveň**

* 1. Držiteľ osvedčenia o odbornej spôsobilosti § 26 - elektrotechnik na riadenie činností alebo na riadenie prevádzky podľa zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov a vyhlášky Ministerstva dopravy a výstavby SR č. 205/2010 Z. z. o určených technických zariadeniach a určených činnostiach a činnostiach na určených technických zariadeniach v znení neskorších predpisov pre mestské dráhy (električkové a trolejbusové) alebo ekvivalent osvedčenia preukazujúci predmetné skutočnosti vydávaným v inom štáte ako SR.

**Požadovaný minimálny rozsah osvedčenia:**

v zmysle Vyhlášky č. 205/2010 Z. z. v znení do 1.7.2020:

E1 Elektrické rozvodné zariadenia dráh a elektrické stanice dráh bez obmedzenia napätia

E2 Elektrické siete dráh a elektrické rozvody do 1000V AC vrátane a 1500V DC vrátane,

E3 Trakčné napájacie a spínacie stanice,

E4a) Trakčné vedenia električkových a trolejbusových dráh, prívodná koľajnica metra,

E5 Elektrické zariadenia napájané z trakčného vedenia,

E9 Náhradné zdroje elektrickej energie na prevádzkovanie dráhy

E11 Zariadenia na ochranu pred účinkami atmosférickej a statickej elektriny a

E12 Zariadenia na ochranu pred negatívnymi účinkami spätných trakčných prúdov;

resp. v zmysle Vyhlášky č. 180/2020 Z. z. od 1.7.2020):

E1 Elektrické rozvodné zariadenia dráh a elektrické stanice dráh bez obmedzenia napätia,

E2 Elektrické siete dráh a elektrické rozvody dráh do 1000 V AC a 1500 V DC vrátane,

E3a Trakčné napájacie a spínacie stanice električkových, trolejbusových a špeciálnych dráh,

E4a Trakčné vedenie električkových, trolejbusových a špeciálnych dráh, prívodná koľajnica metra,

E5 Elektrické zariadenia napájané z trakčného vedenia,

E9 Náhradné zdroje elektrickej energie na prevádzkovanie dráhy,

E11 Zariadenia dráh na ochranu pred účinkami atmosférickej a statickej elektriny,

E12 Zariadenia na ochranu pred negatívnymi účinkami spätných trakčných prúdov.

-minimálne 5-ročná prax na pozícii Stavbyvedúci v oblasti predmetu zákazky, čo preukaze predložením profesijného životopisu, z ktorého bude vyplývať preukázanie praktických 5- ročných skúseností na zákazkách/projektoch rovnakého alebo obdobného charakteru ako predmet zákazky. V rámci životopisu uvedie zoznam realizovaných zákaziek na pozícii Stavbyvedúci.

**Uchádzač splnenie požiadaviek na kľúčových odborníkov preukazuje:** Platným osvedčením vo vyššie uvedenom rozsahu vydaným pre každého odborníka podľa bodu a) alebo b) resp. c) vydávaným Slovenskou komorou stavebných inžinierov (SKSI) alebo iným subjektom v inom štáte ako SR, ktorý ekvivalentné osvedčenie vydal. Ak je kľúčový odborník zapísaný vo verejne prístupnom zozname, ktorý preukazuje, že táto osoba je držiteľom príslušného osvedčenia, postačuje uviesť webovú adresu, na ktorej si môže obstarávateľská organizácia danú skutočnosť overiť (napr. <https://verejnyportal.sksi.sk/search>).

V prípade, ak úspešný uchádzač predložil v rámci ponuky ekvivalent vydaný v inom štáte ako SR, k odbornej spôsobilosti podľa §27 v zmysle zákona č.513/2009 Z. z. o dráhach a o zmene a doplnení niektorých zákonov v znení neskorších predpisov a vyhlášky Ministerstva dopravy a výstavby SR č. 205/2010 Z. z., musí pred podpisom zmluvy predložiť Osvedčenie o odbornej spôsobilosti vydané Dopravným úradom alebo PPO v zmysle § 18 zákona č.513/2009 Z. z. o dráhach a podľa §31 ods. (6) a (7) vyhlášky č. 205/2010 Z.z. Ministerstva dopravy, pôšt a telekomunikácií Slovenskej republiky o určených technických zariadeniach a o určených činnostiach na určených technických zariadeniach, ktoré je nevyhnutné pre výkon činnosti na území SR.

Úspešný uchádzač, ktorý v prípade kľúčového odborníka preukázal osvedčenie Stavbyvedúceho vydané v inom štáte ako SR, musí pred podpisom zmluvy preukázať zápis v registri hosťujúcich stavbyvedúcich.

**(\*)**Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa ust. § 34 ods. 1 písm. g) ZVO uchádzač alebo záujemca môže využiť kapacity inej osoby, len ak táto bude reálne vykonávať stavebné práce alebo služby, na ktoré sa kapacity vyžadujú.

**(\*\*)** Uchádzač, ktorého tvorí skupina dodávateľov, preukazuje splnenie podmienok účasti týkajúce sa technickej spôsobilosti alebo odbornej spôsobilosti za všetkých členov skupiny spoločne.

**(\*\*\*)** Uchádzač môže požadované doklady nahradiť aj JED v zmysle § 39 ZVO.

\*\*\*\*\*\*\*\*\*\*\*\*